**Anexă la HCL nr. 73/2025**

**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**ACORD DE COLABORARE**

**Nr.\_\_\_\_\_\_\_/\_\_\_\_\_\_\_\_2025**

În temeiul H.C.L. nr. /2025 privind aprobarea acordului de colaborare între municipiul Câmpulung Moldovenesc și Asociația de Psihiatrie Socială din România în vederea organizării conferinței naționale „PSIHIATRIA COMUNITARĂ-PROVOCĂRI ȘI SOLUȚII” se încheie prezentul acord.

**I. PĂRȚILE**

**1.1. MUNICIPIUL CÂMPULUNG MOLDOVENESC,** cu sediul în municipiul Câmpulung Moldovenesc, str. 22 Decembrie, nr. 2, județul Suceava, cod fiscal 4842400, reprezentat prin PRIMAR, **NEGURĂ MIHĂIȚĂ.**

ȘI

**1.2. ASOCIAȚIA DE PSIHIATRIE SOCIALĂ DIN ROMÂNIA,** cu sediul în municipiul Câmpulung Moldovenesc, str. Pictor Octav Băncilă, nr. 16, județul Suceava, cod fiscal 17232536, cont bancar nr. RO20BTRLRONCRT0441535801, deschis la Banca Transilvania reprezentată prin PREȘEDINTE, **PAZIUC ALEXANDRU.**

**II. OBIECTUL ACORDULUI DE COLABORARE**

**2.1.** Obiectul acordului de colaborare reprezintă cooperarea celor două părți în vederea realizării și promovării în comun a conferinței naționale **PSIHIATRIA COMUNITARĂ-PROVOCĂRI ȘI SOLUȚII”**, în perioada 26-29 iunie 2025.

**III. DURATA ACORDULUI DE COLABORARE**

**3.1.** Prezentul acord de colaborare este valabil de la data semnării și până la îndeplinirea integrală a obligațiilor asumate de ambele părți.

**IV.OBLIGAȚIILE PĂRȚILOR**

**4.1. OBLIGAȚIILE MUNICIPIULUI CÂMPULUNG MOLDOVENESC**

a)să asigure finanțarea evenimentului cu suma de 30.000 lei prin :

- contractarea serviciilor de cazare (aprox. 20 de invitați);

- contractarea serviciilor de coffee break și închiriere sală de conferință (aprox. 150 persoane).

b)să sprijine logistic evenimentul;

c) să asigure fără costuri, spații de publicitate pentru promovarea evenimentului;

**4.2. OBLIGAȚIILE ASOCIAȚIEI DE PSIHIATRIE SOCIALĂ DIN ROMÂNIA**

a) să asigure contribuție proprie în organizarea evenimentului în cuantum de 10 % din suma alocată de municipiul Câmpulung Moldovenesc;

b) să coordoneze organizarea evenimentului și să asigure personalul necesar în desfășurarea acestui eveniment;

c) să promoveze imaginea Primăriei și a Consiliului local al municipiului pe toate materialele şi produsele aferente promovării evenimentului;

d) să comunice partenerului orice situație neprevăzută care poate interveni cu privire la organizarea şi desfășurarea activităților din cadrul evenimentului conform prezentului acord;

e) să asigure buna desfășurare a evenimentului;

**V. PRINCIPII DE COLABORARE**

**5.** Principiile care stau la baza prezentului acord sunt colaborarea, responsabilitatea și respectarea legislației în vigoare.

**VI. FORȚĂ MAJORĂ**

**6.** Forța majoră exonerează de răspundere partea care o invocă și o dovedește, părțile fiind obligate să-și notifice reciproc evenimentul considerat forță majoră, în 24 de ore de la intervenirea acestuia.

**VII. ÎNCETAREA ACORDULUI DE COLABORARE**

**7.** Prezentul acord încetează în următoarele cazuri:

- la expirarea termenului pentru care a fost încheiat

- după onorarea obligațiilor contractuale

- prin acordul scris al părților

**VIII. LITIGII**

8. Orice litigiu decurgând din prezentul acord se va soluționa pe cale amiabilă și, dacă acest lucru nu este posibil, se va supune legislației românești în vigoare.

Prezentul acord a fost încheiat astăzi \_\_\_\_\_\_\_\_\_, în două exemplare, câte unul pentru fiecare parte, ambele având aceeași valabilitate.

**MUNICIPIUL CÂMPULUNG MOLDOVENESC ASOCIAȚIA DE PSHIATRIE SOCIALA DIN ROMÂNIA**

 **PRIMAR, PREȘEDINTE,**

 **NEGURĂ MIHĂIȚĂ PAZIUC ALEXANDRU**

 **DIRECȚIA ECONOMICĂ,**

 **FLORESCU IULIANA**

 **COMPARTIMENT JURIDIC,**

 **PETROAIE PAUL**

 **Întocmit,**

**CNIPT**

**Axânti Coca Mihaela**

**PREȘEDINTE DE ȘEDINȚĂ, SECRETAR GENRAL AL MUNICIPIULUI,**